**SIA "Līgatnes komunālserviss"**

LV54103099071

Līgatnes nov., Līgatnes pag., Skaļupes, "Cepurlejas" LV-4108

e – pasts: komunalserviss@ligatne.lv

 Tālr. +371 64153509

**KUSTAMĀS MANTAS ELEKTRONISKĀS IZSOLES NOTEIKUMI**

1. **Vispārīgie noteikumi**
	1. Elektroniskās izsoles noteikumi, turpmāk – Noteikumi, paredz kārtību, kādā organizējama SIA “Līgatnes komunālserviss” lietotas kustamās mantas – **traktora piekabe Pronar T663/3** (turpmāk – Kustamā manta) atsavināšanas procedūra.
	2. Informācija par izsoles rīkotāju:

Sabiedrība ar ierobežotu atbildību “Līgatnes komunālserviss” (turpmāk - Sabiedrība)

Reģistrācijas Nr.54103099071

Juridiskā adrese: “Cepurlejas”, Skaļupes, Līgatnes pagasts, Cēsu novads, LV-4108

* 1. Izsoli organizē izsoles komisija (turpmāk - Komisija). Kustamā manta tiek atsavināta elektroniskā izsolē ar augšupejošu soli Tiesu administrācijas uzturētajā elektronisko izsoļu vietnē (turpmāk - EIV).
1. **Kustamās mantas apraksts, sākumcena, nodrošinājuma nauda un maksa par dalību izsolē**
	1. Kustamās mantas apraksts: traktora piekabe Pronar T663/3 ar valsts reģ.Nr.P1256LM, izlaiduma gads 2013. 1.reģistrācija 26.10.2015.
	2. Kustamās mantas sākumcena izsolē, nodrošinājuma nauda un izsoles solis:

|  |  |  |  |
| --- | --- | --- | --- |
| **Kustamā manta** | **Sākumcena EUR (bez PVN)** | **Nodrošinājuma nauda EUR** | **Izsoles solis EUR (bez PVN)** |
| Traktora piekabe Pronar T663/3 | 7933,88 (septiņi tūkstoši deviņi simti trīsdesmit trīs *euro*, 88 centi) | 793,39 (septiņi simti deviņdesmit trīs *euro*, 39 centi) | 100,00 (viens simts *euro*, 00 centi) |

* 1. Nodrošinājuma nauda – 10 % no Kustamās mantas sākumcenas, iemaksājama Sabiedrības, bankas kontā Nr. LV26HABA0551039851805, AS „Swedbank”, kods HABALV22, ar norādi „Nodrošinājums dalībai kustamās mantas “Pronar” izsolē”. Nodrošinājums uzskatāms par iesniegtu, ja attiecīgā naudas summa ir reģistrēta norādītajā bankas kontā.
	2. Maksāšanas līdzeklis ir *euro* (EUR). Izsolāmās Kustamās mantas sākumcenā nav iekļauts pievienotās vērtības nodoklis; pircējs maksā pievienotās vērtības nodokli papildus savai nosolītajai Kustamās mantas cenai Latvijas Republikas normatīvajos aktos noteiktajā kārtībā un apjomā.
	3. Izsoles dalībniekiem, kuri piedalījušies izsolē, bet nav ieguvuši tiesības iegādāties Kustamo mantu, iemaksātā Nodrošinājuma nauda tiek atmaksāta 15 (piecpadsmit) kalendāro dienu laikā no izsoles beigu datuma uz pieteikumā norādīto norēķinu kontu.
	4. Sabiedrība nesniedz un neuzņemas nekādas garantijas un saistības par Kustamās mantas kvalitāti, darba kārtību un tehnisko stāvokli. Kustamās mantas aizvešana no Sabiedrības teritorijas Dārza iela 8, Augšlīgatne, Cēsu novads. ir jāveic tās pircējam par saviem līdzekļiem un ar saviem resursiem pēc pirkuma maksas samaksas un pirkuma līguma noslēgšanas, pušu saskaņotā laikā.
	5. Maksa par dalību izsolē – EIV administratoram normatīvajos aktos noteiktajā kārtībā saskaņā ar elektronisko izsoļu vietnē reģistrētam lietotājam sagatavotu rēķinu.
	6. Nodrošinājuma naudas un dalības maksu apmaksu var veikt tiešsaistē EIV, izmantojot [www.latvija.lv](http://www.latvija.lv) piedāvātos maksāšanas rīkus vai izdrukājot elektronisko izsoļu vietnes ģenerētos rēķinus un apmaksājot tos internetbankā vai bankas filiālē.
1. **Informācijas publicēšanas kārtība un Kustamās mantas apskate.**
	1. Informācija par izsoli publicējama internetā Sabiedrības tīmekļvietnē [www.cesis.lv](http://www.cesis.lv) sadaļā Izsoles, EIV un Latvijas Republikas oficiālajā izdevumā Latvijas Vēstnesis.
	2. Kontaktpersona informācijas sniegšanai par izsoli un Noteikumiem - Sabiedrības valdes loceklis Kristaps Ēdolfs, tālr.: +371 26334226 e-pasta adrese: komunalserviss@ligatne.lv
	3. Kustamo mantu iespējams apskatīt darba dienās no plkst. 9.00 līdz 12.00 un no 13.00 līdz 16.00, obligāti iepriekš piesakoties pa tālruni: +371 26334226.
	4. Lēmumu par atkārtotu izsoli vai atsavināšanas procesa pārtraukšanu pieņem SIA “Līgatnes komunālserviss”.
2. **Izsoles pretendenti un to reģistrēšanās kārtība.**
	1. Pretendentu pieteikšanās izsolei notiek elektronisko izsoļu vietnē <https://izsoles.ta.gov.lv> Izsoļu dalībnieku reģistrā EIV norādītajā termiņā.
	2. Par izsoles dalībnieku var kļūt ikviena fiziska vai juridiska persona, kura saskaņā ar Latvijas Republikā spēkā esošajiem normatīvajiem aktiem un šo Izsoles nolikumu var iegūt īpašumā Kustamo mantu un noteiktajā termiņā ir izpildījusi Noteikumu priekšnoteikumus: autorizēta dalībai izsolē.
	3. Izsoles pretendenti – fiziska persona, kura vēlas savā, juridiskas personas vai citas fiziskas personas vārdā pieteikties izsolei, EIV norāda:
		1. Fiziska persona:
			1. Vārdu, uzvārdu;
			2. Personas kodu vai dzimšanas datumu (persona, kurai nav piešķirts personas kods);
			3. Kontaktadresi;
			4. Personu apliecinoša dokumenta veidu un Nr.;
			5. norēķinu rekvizītus (kredītiestādes konta numurs, uz kuru personai atmaksājama Nodrošinājuma nauda);
			6. personas papildu kontaktinformāciju (elektroniskā pasta adresi un tālruņa numuru, ja tāds ir).
		2. Ja persona pārstāv citu fizisku vai juridisku personu, papildus Noteikumu 4.3.1. punktā norādītajam, norāda arī šādas ziņas par reģistrēta lietotāja pārstāvamo personu un pilnvarojumu:
			1. pārstāvamās personas veidu;
			2. vārdu, uzvārdu fiziskai personai vai nosaukumu juridiskai personai;
			3. personas kodu vai dzimšanas datumu (ārzemniekam) fiziskai personai vai reģistrācijas numuru juridiskai personai;
			4. kontaktadresi;
			5. personu apliecinoša dokumenta veidu un numuru fiziskai personai;
			6. informāciju par notariāli apliecinātu pilnvaru, ja reģistrēts lietotājs izsolē pārstāv citu fizisku personu, vai informāciju par rakstiski noformētu pilnvaru vai dokumentu, kas apliecina reģistrēta lietotāja tiesības pārstāvēt juridisku personu bez īpaša pilnvarojuma, ja reģistrēts lietotājs pārstāv juridisku personu;
			7. informāciju par pilnvarojuma apjomu (pārstāvības tiesības konkrētai izsolei, vairākām konkrētām izsolēm, uz noteiktu laiku, pastāvīgi).
	4. Reģistrējoties Sabiedrības izsoļu dalībnieku reģistrā izsoles pretendents:
		1. apliecina, ka ir iepazinies ar elektronisko izsoļu vietnes lietošanas noteikumiem kā arī ar Noteikumiem un apliecina noteikumu ievērošanu, kā arī sniegto datu pareizību;
		2. apstiprina, ka ir iepazinies ar Kustamās mantas stāvokli (dabā vai atbilstoši pielikumos norādītajam) un neizvirza un apņemas turpmāk neizvirzīt nekādas pretenzijas pret izsoles rīkotāju saistībā ar Kustamo mantu, tās tehnisko stāvokli, iespējamiem slēptiem defektiem;
		3. apstiprina, ka ir informēts, apzinās un piekrīt, ka Sabiedrība apstrādā personas datus tādā apjomā un kārtībā, kas nepieciešams izsoles norisei un tās rezultātu īstenošanai.
	5. Par izsoles dalībnieku nevar būt un jebkurā izsoles posmā var tikt noraidīti pretendenti:
		1. juridiskas personas, kurām ir pasludināts maksātnespējas process, apturēta saimnieciskā darbība vai kuras ir likvidētas;
		2. juridiskas personas, kurām ir Valsts ieņēmumu dienesta administrēto nodokļu (nodevu) parāds, kas kopsummā pārsniedz 150,00 *euro*;
		3. kurš pats vai tās pārstāvētās juridiskās personas - pretendenta valdes vai padomes loceklis vai prokūrists ir sodīts vai juridiskai personai ir piemērots piespiedu ietekmēšanas līdzeklis par jebkuru no šādiem noziedzīgiem nodarījumiem: kukuļņemšana, kukuļdošana, kukuļa piesavināšanās, starpniecība kukuļošanā, neatļauta piedalīšanās mantiskos darījumos, neatļauta labuma pieņemšana, komerciāla uzpirkšana, prettiesiska labuma pieprasīšana, pieņemšana vai došana vai tirgošanās ar ietekmi;
		4. ja pret izsoles pretendentu vai tā patiesā labuma guvēju ir noteiktas Latvijai saistošas starptautiskās vai nacionālās sankcijas (sankciju subjektu saraksti, lursoft.lv);
		5. kuriem pret Sabiedrību ir nenokārtotas saistības;
		6. ja Izsoles pretendenta pieteikuma iesniedzējam nav nepieciešamā pilnvarojuma;
		7. Latvijas Republikas normatīvo aktu noteiktajā kārtībā izsoles pretendents ir atzīts par tādu, kurš nevar slēgt tiesiskus darījumus un uzņemties saistības, t.sk., bet neaprobežojoties, slēgt līgumus, iegūt īpašumā tiesības, u.c.
	6. Ziņas par personu iekļauj izsoļu dalībnieku reģistrā saskaņā ar personas iesniegumu. Iesniegumu persona iesniedz patstāvīgi, izmantojot EIV pieejamo elektronisko pakalpojumu “Par e-izsoļu vietnes dalībnieka dalību konkrētā izsolē” un identificējoties ar vienu no piedāvātajiem identifikācijas līdzekļiem.
	7. Reģistrēts EIV lietotājs, kurš vēlas piedalīties izsludinātajā izsolē, elektronisko izsoļu vietnē nosūta izsoles rīkotājam lūgumu par autorizēšanu dalībai konkrētā izsolē un izsoles sludinājumā norādītajā Sabiedrības kontā iemaksā Nodrošinājuma naudu Noteikumos noteiktajā apmērā, kā arī un sedz maksu par dalību izsolē vietnes administratoram normatīvajos aktos noteiktajā kārtībā saskaņā ar elektronisko izsoļu vietnē reģistrētam lietotājam sagatavotu rēķinu. Nosūtot autorizācijas lūgumu izsoles rīkotājam, izsoles pretendents vienlaicīgi nosūta uz Noteikumu 3.2.punktā norādītās Sabiedrības kontaktpersonas epasta adresi maksājuma uzdevumu par iemaksāto Nodrošinājuma naudu.
	8. Izsoles rīkotājs autorizē izsoles pretendentu, kurš izpildījis izsoles priekšnoteikumus, dalībai izsolē 7 (septiņu) dienu laikā no Nodrošinājuma naudas un Izsoles pretendenta autorizācijas lūguma, saņemšanas dienas, ja nepastāv Noteikumos minētie ierobežojumi, izmantojot elektronisko izsoļu vietnē pieejamo rīku.
	9. Informāciju par autorizēšanu dalībai izsolē izsoles rīkotājs reģistrētam lietotājam nosūta elektroniski uz elektronisko izsoļu vietnē reģistrētam lietotājam izveidoto kontu.
	10. Autorizējot personu izsolei, katram solītājam elektronisko izsoļu vietnes sistēma automātiski izveido unikālu identifikatoru.
	11. Izsoles pretendents netiek reģistrēts vai autorizēts izsolei, ja:
		1. nav vēl iestājies vai ir beidzies izsoles pretendentu reģistrācijas termiņš;
		2. nav izpildīti visi Noteikumu 4.3.1. punktā vai 4.3.2. punktā minētie nosacījumi;
		3. uz pretendentu attiecas 4.5.punkta apakšpunktos noteiktie ierobežojumi;
		4. pretendents nav iemaksājis Nodrošinājuma naudu un samaksājis dalības maksu.
	12. Izsoles rīkotāji nav tiesīgi sniegt informāciju pretendentiem par citiem izsoles pretendentiem.
3. **Izsoles kārtība.**
	1. Izsole noteik elektronisko izsoļu vietnē <https://izsoles.ta.gov.lv> atbilstoši EIV noteiktajiem kritērijiem un termiņam. Izsole sākas 2025.gada 20.oktobrī un tā noslēdzas 2025.gada 10.novembra plkst.13:00.
	2. Izsolei autorizētie dalībnieki drīkst izdarīt solījumus visā izsoles norises laikā. Solīšanas process notiek pa vienam solim un ar augšupejošu soli 2.2. punkta tabulā norādītajā apmērā.
	3. Ja pēdējo piecu minūšu laikā pirms izsoles noslēgšanai noteiktā laika tiek reģistrēts solījums, izsoles laiks automātiski tiek pagarināts par 5 (piecām) minūtēm. Ja pēdējās stundas laikā pirms izsoles noslēgšanas tiek konstatēti būtiski tehniski traucējumi, kas var ietekmēt izsoles rezultātu, un tie nav saistīti ar sistēmas drošības pārkāpumiem, izsoles laiks automātiski tiek pagarināts līdz nākamās darbadienas pulksten 13:00. Pēc izsoles noslēgšanas solījumus nereģistrē un elektronisko izsoļu vietnē tiek norādīts izsoles noslēguma datums, laiks un pēdējais izdarītais solījums.
	4. Izsoles organizētājs var pārtraukt izsoli, ja tās norises laikā saņemts elektronisko izsoļu vietnes drošības pārvaldnieka paziņojums par būtiskiem tehniskiem traucējumiem, kas var ietekmēt izsoles rezultātu. Paziņojumu par izsoles pārtraukšanu publicē elektronisko izsoļu vietnē.
	5. Pēc izsoles slēgšanas sistēma automātiski sagatavo izsoles aktu, kuru izsoles komisija apstiprina septiņu dienu laikā pēc izsoles.
	6. Izsole tiek atzīta par nenotikušu un nodrošinājums netiek atmaksāts nevienam no izsoles dalībniekiem, ja neviens no viņiem nav pārsolījis izsoles sākumcenu.
4. **Izsoles rezultātu apstiprināšana un līguma noslēgšana.**
	1. Izsoles komisija trīs darba dienu laikā izsniedz izsoles uzvarētājam rēķinu pirkuma summas samaksai.
	2. Izsoles dalībniekam, kurš nosolījis augstāko cenu, pēc izsoles noslēguma 10 (desmit) darba dienu laikā jāpārskaita Noteikumu 2.3.punktā norādītajā Izsoles rīkotāja kontā pirkuma maksu ar PVN, atskaitot iemaksāto Nodrošinājuma naudu, saskaņā ar Pārdevēja izrakstītu priekšapmaksas rēķinu.
	3. Ja izsoles uzvarētājs Noteikumu 6.2.punktā noteiktajā termiņā nav norēķinājies ar Sabiedrību, viņš zaudē tiesības uz nosolīto Kustamo mantu. Izsoles Nodrošinājuma nauda attiecīgajam dalībniekam netiek atmaksāta.
	4. Ja nosolītājs noteiktajā laikā nav samaksājis nosolīto cenu, par to informē izsoles dalībnieku, kurš nosolījis nākamo augstāko cenu un šim izsoles dalībniekam ir tiesības divu nedēļu laikā no paziņojuma saņemšanas dienas paziņot izsoles rīkotājam par kustamās mantas pirkšanu par paša solīto augstāko cenu.
	5. Ja Noteikumu 6.4. punktā noteiktais dalībnieks no Kustamās mantas pirkuma atsakās vai 10 (desmit) kalendāro dienu laikā no piedāvājuma pirkt Kustamās mantas nenorēķinās ar Sabiedrību, nodrošinājums attiecīgajam dalībniekam netiek atmaksāts un izsole tiek uzskatīta par nenotikušu.
	6. Kustamās mantas pirkuma līgums (pielikums Nr.1) jānoslēdz 15 (piecpadsmit) kalendāro dienu laikā no pirkuma maksas saņemšanas.
	7. Izsoles uzvarētājs vai dalībnieks Kustamo mantu no izsoles rīkotāja saņem 15 (piecpadsmit) kalendāro dienu laikā pēc Kustamās mantas pirkuma līguma noslēgšanas.
	8. Izsoles dalībniekiem, kuri piedalījušies izsolē, bet nav ieguvuši tiesības iegādāties Kustamo mantu, iemaksātā Nodrošinājuma nauda tiek atmaksāta 15 (piecpadsmit) kalendāro dienu laikā no izsoles beigu datuma uz pieteikumā norādīto norēķinu kontu. Izņēmums ir gadījumi, kad Kustamās mantas iegāde tiek piedāvāta nākamajiem Izsoles pretendentiem atbilstoši Noteikumu 6.4., 6.5.punktam.
	9. Visus izdevumus, kas saistīti ar Kustamās mantas paņemšanu no Sabiedrības teritorijas un transportēšanu, sedz pircējs.
	10. Izsoles rezultātus apstiprina Sabiedrības Izsoļu komisija.
5. **Nenotikusi izsole**
	1. Izsoles komisija pieņem lēmumu par izsoles atzīšanu par nenotikušu, ja:
		1. uz izsoli nav autorizēts neviens izsoles dalībnieks;
		2. tiek noskaidrots, ka nepamatoti noraidīta kāda dalībnieka piedalīšanās izsolē vai nepareizi noraidīts kāds pārsolījums;
		3. neviens izsoles dalībnieks nav pārsolījis izsoles sākumcenu;
		4. vienīgais izsoles dalībnieks, kurš nosolījis izsolāmo īpašumu, nav parakstījis izsolāmā īpašuma pirkuma līgumu;
		5. neviens no izsoles dalībniekiem, kurš atzīts par nosolītāju, neveic pirkuma maksas samaksu šajos noteikumos norādītajā termiņā;
		6. ja izsolāmo mantu nopirkusi persona, kurai nav bijušas tiesības piedalīties izsolē;
		7. izsoles norises laikā, izņemot Noteikumu 5.3. punktā minēto gadījumu vai 24 (divdesmit četru) stundu laikā pēc izsoles noslēguma saņemts elektronisko izsoļu vietnes drošības pārvaldnieka paziņojums par būtiskiem tehniskiem traucējumiem, kas var ietekmēt izsoles rezultātu, vai par sistēmas drošības pārkāpumu.
6. **Noslēguma jautājumi**
	1. Pretendenti un izsoles dalībnieki var iesniegt sūdzību par Komisijas darbībām, lēmumiem vai par izsoles rezultātiem Sabiedrības valdei rakstiskā veidā ne vēlāk kā 10 (desmit) darba dienu laikā no izsoles rezultātu paziņošanas dienas.
	2. Noteikumiem ir pievienot šādi pielikumi:

1.pielikums – pirkuma līguma projekts;

2.pielikums – kustamās mantas eksperta novērtējums.

1. **Īpašie noteikumi.**
	1. Starp izsoles dalībniekiem aizliegta vienošanās, kas varētu ietekmēt izsoles rezultātus un gaitu.
	2. Izsoles pretendenti, dalībnieki piekrīt, ka Komisija veic personas datu apstrādi, pārbaudot sniegto ziņu patiesumu.
	3. Iegūtie personas dati tiek apstrādāti ievērojot Fizisko personu datu apstrādes likuma 25.panta pirmo, trešo un ceturto daļu, Eiropas Parlamenta un Padomes 2016.gada 27.aprīļa regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ direktīvu 95/46/EK (Vispārīgā datu aizsardzības regula) 6.panta 1.punktu), ar mērķi noslēgt pirkuma līgumu ar izsoles uzvarētāju.

Valdes loceklis Kristaps Ēdolfs